section_heading: <big>Kiparski opus</big>
paragraph_text: S kiparskom umjetnošću i umijećem klesarstva Leović se upoznaje još kao mladić u Osijeku u neposrednom kontaktu s klesarskom radionicom Eduarda Hausera u kojoj će se kasnije, u Beču, i zaposliti. Početkom 1920-ih dolazi u doticaj s bogatim osječkim industrijalcem, tvorničarom pokućstva Rudolfom Povischilom, koji mu postaje mecenom i glavnim naručiteljem kiparskih radova.